Σουβλάκια αρνιού με κοκκάρια, σε πετιμέζι και κόκκινο κρασί
Αρνάκι σε κυβάκια μαριναρισμένα σε αρωματικό πετιμέζι με κόλιανδρο και κόκκινο κρασί είναι η τέλεια συνταγή για τα πιο νόστιμα σπιτικά σουβλάκια αρνιού με κοκκάρια!
1 κιλό μπούτι από αρνάκι γάλακτος, κομμένο σε κύβους των 2,5 εκ., 24 κοκκάρια (με μέγεθος περίπου όσο και των κύβων του κρέατος), ξεφλουδισμένα, 2/3 φλιτζ. τσαγιού πετιμέζι (ή μέλι, κατά προτίμηση καστανιάς ή από ρείκι, για την ιδιαίτερη, καπνιστή τους γεύση), 2 κουτ. σούπας βαλσαμικό ξίδι , 3 κουτ. σούπας κόκκινο ξηρό κρασί, 30 ml ελαιόλαδο, 1 κουτ. σούπας κόλιανδρο τριμμένο, 1 κοφτό κουτ. γλυκού αλάτι, 1/2 κουτ. γλυκού πιπέρι, ελάχιστη κανέλα, αλατοπίπερο
Για να φτιάξουμε τα σουβλάκια αρνιού με κοκκάρια, σε πετιμέζι, κόλιανδρο και κόκκινο κρασί ξεκινάμε με τη μαρινάδα.Ανακατεύουμε το πετιμέζι, το βαλσάμικο ξίδι, το κρασί, το ελαιόλαδο, τον κόλιανδρο, το αλάτι το πιπέρι και τη κανέλα.Μαρινάρουμε τους κύβους αρνιού και τα κοκκάρια, για 1 - 2 ώρες, στο ψυγείο, ανακατεύοντας κάθε 15 λεπτά. Τα στραγγίζουμε, τα σκουπίζουμε με χαρτί κουζίνας, τα αλατοπιπερώνουμε και τα περνάμε εναλλάξ στα καλαμάκια, βάζοντας από 3 κοκκάρια σε κάθε καλαμάκι.Ψήνουμε στο γκριλ στους 200° C και στη συνέχεια στους 180° C, για 18 - 20 λεπτά, συνολικά.
Αρνί,Κρασί,BBQ